हमें दिखाए गए रंगीन सपनों के रंग चार साल में पूरी तरह बदरंग हो गए हैं। अपने को इतिहास-पुत्र घोषित करने वाले इतिहास की निमर्मता के थपेड़े महसूस करने लगे हैं। अभी इस लू की झुलस को सार्वजनिक तौर पर स्वीकार करने से वे कतरा रहे हैं, मगर समझ गए हैं कि पहिया उल्टा घूमने लगा हैं। इसलिए सामाजिक सहिष्णुता के नए परीक्षण शुरू हो गए हैं। अगले आम-चुनाव तक ये जारी रहेंगे। इसी गोलबंदी के सहारे अगली बार नैया पार लगाने की जुगत भिड़ाई जाएगी। इससे भी काम नहीं चला तो तरकश में मौजूद दूसरे ज़हर-बुझे तीरों के इस्तेमाल में भी कोई हिचक नहीं दिखाई जाएगी। आने वाले एक साल में हम ने फूंक-फूंक कर क़दम नहीं रखे तो हम गच्चा खाएंगे।